Na temelju članka 34. Statuta Općine Ružić („Službeni vjesnik Šibensko-kninske županije“ broj 8/09 i 4/13), Općinsko vijeće Općine Ružić, na 3. sjednici održanoj dana 15. studenog 2017. godine, donosi

**O D L U K U**

**o jednokratnoj potpori za djecu redovno upisanu u dječji vrtić**

**pedagoške 2017/2018 godine**

**Članak 1.**

Pravo na jednokratnu potporu ostvaruju djeca redovno upisana u Dječji vrtić Gradac i Dječji vrtić Drniš, pedagoške godine 2017/2018, a čiji roditelji imaju prebivalište na području Općine Ružić.

Visina potpore iznosi 300,00 kn po djetetu.

**Članak 2.**

Zahtjevi za ostvarivanje prava na potporu podnose se Jedinstvenom upravnom odjelu Općine Ružić, u roku 15 dana od dana objave poziva za dostavu zahtjeva na službenim web stranicama Općine Ružić.

Zahtjevu je potrebno priložiti:

* presliku osobnih iskaznica oba roditelja,
* podatke o tekućem računu.

Članak 3.

Nakon isteka roka za dostavu zahtjeva pročelnik Jedinstvenog upravnog odjela

zaključkom utvrđuje popis djece koji ispunjavaju uvjete za dodjelu potpore.

Zaključak će se objaviti na službenim stranicama Općine u roku od 8 dana od isteka roka za podnošenje zahtjeva.

Članak 4.

Potpora će se isplatiti u roku od 15 dana od isteka roka za podnošenje zahtjeva.

Sredstva za provedbu ove Odluke su osigurana u Proračunu Općine Ružić za 2017. godinu, Aktivnost: Program predškolskog odgoja, R035-1, Potpore djeci u vrtiću.

Članak 5.

Ova Odluka stupa na snagu osmog dana od dana objave u „Službenom vjesniku Šibensko-kninske“.

KLASA: 601-01/17-01/2

URBROJ: 2182/08-02-17-1

Gradac, 15. studenog 2017. godine

OPĆINA RUŽIĆ

OPĆINSKO VIJEĆE

PREDSJEDNIk

Ante Duran